*****

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 13ης Απριλίου 1988

που χορηγεί απαλλαγή στην Επιτροπή όσον αφορά τη δημοσιονομική διαχείριση του πέμπτου Ευρωπαϊκού Ταμείου Ανάπτυξης κατά το οικονομικό έτος 1986

(88/336/ΕΟΚ)

ΤΟ ΕΥΡΩΠΑΪΚΟ ΚΟΝΟΒΟΥΛΙΟ

- έχοντας υπόψη τη συνθήκη για την ίδρυση της ΕΟΚ,

- έχοντας υπόψη την τρίτη σύμβαση ΑΚΕ-ΕΟΚ της Λομέ (1),

- έχοντας υπόψη του δημοσιονομικούς ισολογισμούς και τους λογαριασμούς διαχειρίσεως του τρίτου, τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1986 ( COM(87)192 τελικό),

- έχοντας υπόψη την έκθεση του Ελεκτικού Συνεδρίου σχετικά με το οικονομικό έτος 1986, στην οποία προσαρτώνται οι απαντήσεις των Οργάνων (2),

- έχοντας υπόψη τη σύσταση του Συμβουλίου σχετικά με τη χορήγηση της εν λόγω απαλλαγής (Εγγρ. C2-8/88),

- έχοντας υπόψη ότι η συνθήκη της 22ας Ιουλίου 1975 εξουσιοδοτεί το Ευρωπαϊκό Κοινοβούλιο να χορηγεί απαλλαγή όσον αφορά τις δημοσιονομικές δραστηριότητες της Κοινότητας,

- έχοντας υπόψη τη έκθεση της Επιτροπής Ελέγχου του Προϋπολογισμού και τη γνωνοδότηση της Επιτροπής Ανάπτυξης και Συνεργασίας (Εγγρ. Α2-6/88),

1. Χορηγεί απαλλαγή στην Επιτροπή για τη δημοσιονομική διαχείριση του έκτου Ευρωπαϊκού Ταμείου Ανάπτυξης κατά το οικονομικό έτος 1986, βάσει του ακόλουθου ποσού:

- πληρωμές: 116 736 332,83 ECU.

2. Καταχωρίζει τις παρατηρήσεις του στο ψήφισμα (3) που συνοδεύει την παρούσα απόφαση.

3. Αναθέτει στον Πρόεδρό του να διαβιβάσει την παρούσα απόφαση και το ψήφισμα που περιέχει τις παρατηρήσεις του στην Επιτροπή, στο Συμβούλιο και στο Ελεγκτικό Συνέδριο, καθώς και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

Στρασβούργο, 13 Απριλίου 1988.

1.2.3 // Ο Γενικός Γραμματέας // // Ο Πρόεδρος // Enrico VINCI // // PLUMB

(1) ΕΕ αριθ. L 86 της 31. 3. 1986, σ. 1.

(2) ΕΕ αριθ. C 336 της 15. 12. 1987, σ. 1.

(3) Βλέπε σελίδα 52 της παρούσας Επίσημης Εφημερίδας.

ΨΗΦΙΣΜΑ

στο οποίο περιέχονται οι παρατηρήσεις που συνοδεύουν τις αποφάσεις χορήγησης απαλλαγής για τη δημοσιονομική διαχείριση του τρίτου, τέταρτου, πέμπτου και έκτου Ευρωπαϊκού Ταμείου Ανάπτυξης κατά το οικονομικό έτος 1986

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τα άρθρα 137 και 206β της συνθήκης για την ίδρυση της Ευρωπαϊκής Οικονομικής Κοινότητας,

- έχοντας υπόψη τα άρθρα 67, 70 και 73 των δημοσιονομικών κανονισμών που είναι εφαρμοστέοι στο τέταρτο, πέμπτο και έκτο Ευρωπαϊκό Ταμείο Ανάπτυξης αντιστοίχως, βάσει των οποίων η Επιτροπή οφείλει να λάβει κάθε πρόσφορο μέτρο προκειμένου να δώσει συνέχεια στις παρατηρήσεις τις οποίες περιέχει η απόφαση απαλλαγής,

- διαπιστώνοντας ότι τα ίδια ως άνω άρθρα υποχρεώνουν επίσης την Επιτροπή να υποβάλει, κατόπιν αιτήσεως του Ευρωπαϊκού Κοινοβουλίου, έκθεση για τα μέτρα που ελήφθησαν σε σχέση με τις παρατηρήσεις του Κοινοβουλίου και, ειδικότερα, για τις εντολές που απηύθυνε η Επιτροπή στις υπηρεσίες τις επιφορτισμένες με τη διαχείριση των Ευρωπαϊκών Ταμείων Ανάπτυξης,

- αποφασίζοντας να διατυπώσει τις παρατηρήσεις που αναφέρονται στα ως άνω άρθρα 67, 70 και 73 με τη μορφή του παρόντος ψηφίσματος, το οποίο συνοδεύει τις αποφάσεις απαλλαγής όσον αφορά τη δημοσιονομική διαχείριση των Ευρωπαϊκών Ταμείων Ανάπτυξης για το οικονομικό έτος 1986,

- εγκρίνοντας επιπλέον το παρόν ψήφισμα στα πλαίσια της άσκησης των αρμοδιοτήτων που είναι απαραίτητες για την εκτέλεση του ελεγκτικού ρόλου του, ώστε να διορθωθούν οι ανεπάρκειες που διατυπώθηκαν κατά τη σχετική με την απαλλαγή εξέταση και να εξασφαλισθεί καλύτερη διαχείριση των Ευρωπαϊκών Ταμείων Ανάπτυξης,

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (Εγγρ. Α2-6/88),

Τρίτο ΕΤΑ

1. Διαπιστώνει ότι η Επιτροπή καθυστέρησε το κλείσιμο του τρίτου ΕΤΑ, λαμβάνοντας το 1986 αποφάσεις χρηματοδοτήσεων στο πλαίσιό του.

2. Σημειώνει ότι, κατά το 1986, η Επιτροπή αποφάσισε τη μεταφορά 19,7 εκατομμυρίων ECU (που αποτελούσαν διαθέσιμα υπόλοιπα από περατωμένα προγράμματα) από το τρίτο στο πέμπτο ΕΤΑ.

Τέταρτο ΕΤΑ

3. Εκφράζει την ικανοποίησή του για το γεγονός ότι η Επιτροπή άρχισε να χρησιμοποιεί μεγάλο μέρος των αδιάθετων πόρων για τη χρηματοδότηση ενός σχεδίου αποκατάστασης και αναζωογόνησης υπέρ των αφρικανικών χωρών που έχουν πληγεί περισσότερο από την ξηρασία.

Ποσοστό χρησιμοποίησης

4. Σημειώνει ότι στις 31 Δεκεμβρίου 1986 είχε αναληφθεί το 84,7 % της προγραμματιζόμενης βοήθειας του πέμπτου ΕΤΑ (έναντι 76,6 % το 1985), ενώ το αντίστοιχο ποσοστό ανερχόταν σε 46,1 % για τις πληρωμές (έναντι 34,7 % το 1985).

5. Διαπιστώνει την αυξανόμενη βραδύτητα εκτέλεσης του πέμπτου ΕΤΑ, το οποίο δεν μπόρεσε να ακολουθήσει ούτε καν το ρυθμό εκτέλεσης των προηγούμενων Ταμείων, και αποδοκιμάζει τη μη τήρηση της αρχής της χρονικής κανονικότητας όσον αφορά την κατανομή των αναληπτέων πιστώσεων στο πλαίσιο του ενδεικτικού προγράμματος.

6. Επισημαίνει εκ νέου το γεγονός ότι δεν διαβιβάστηκε στο Κοινοβούλιο έκθεση της Επιτροπής που να αναλύει κατά ικανοποιητικό τρόπο τα αίτια του χαμηλού ρυθμού εκτέλεσης των πιστώσεων του ΕΤΑ σε σύγκριση με τους μεγάλους διεθνείς οργανισμούς που παρέχουν αναπτυξιακή βοήθεια, μολονότι τούτο είχε ζητηθεί με τα ψηφίσματα των χορηγήσεων απαλλαγής για το 1983 και το 1985.

Ανεπάρκειες της δημοσιονομικής διαχείρισης

7. Ζητεί από την Επιτροπή να συμορφωθεί προς τις παρατηρήσεις που διατύπωσε το Ελεγκτικό Συνέδριο στην έκθεσή του για το 1986 όσον αφορά την κατοχύρωση των πάγιων προκαταβολών και τον έλεγχο της χρησιμοποίησής τους στους λογαριασμούς ΕΤΑ, ώστε να βελτιωθεί η διαφάνεια της διαχείρισης και η παρακολούθηση των προκαταβολών που απομένουν προς εκκαθάριση.

8. Ζητεί εκ νέου από την Επιτροπή να επαγρυπνεί κατά την έγκριση των δημοσιονομικών όρων των συμβάσεων ανάθεσης έργων, ιδίως όσον αφορά τις διατάξεις για την αντιστάθμιση των διακυμάνσεων των τιμών και για τον σεβασμό της αρχής του ετήσιου χαρακτήρα στο διακανονισμό των προκαταβολών που χορηγούνται βάσει προϋπολογισμού δαπάνης.

Η συνάρθρωση των ενεγειών κατάρτισης στα αναπτυξιακά προγράμματα

9. Διαπιστώνει ότι οι χρηματοδοτικές προβλέψεις για την επιτόπια κατάρτιση μεσαίων και τεχνικων στελεχών, σε άμμεση σύνδεση με τα προγράμματα και έργα που χρηματοδοτεί η Κοινότητα, υποχρησιμοποιήθηκαν και ότι η ανεπάρκεια αυτή επιδεινώθηκε από τον περιορισμένο αριθμό ειδικών της κατάρτισης που συμπεριλαμβάνονταν στις αντιπροσωπείες της Επιτροπής.

10. Ζητεί από την Επιτροπή να αναπληρώσει τα κενά που διαπίστωσε το Ελεγκτικό συνέδριο όσον αφορά την διαχείριση των υποτροφιών σπουδών και των κύκλων κατάρτισης από τους διαχειριστικούς οργανισμούς των κρατών μελών· θεωρεί επιθυμητό να εγκαταστήσει η Επιτροπή, αφενός μεν ένα νέο σύστημα μηχανογραφικού ελέγχου που να επιτρέπει την παρακολούθηση των προγραμμάτων υποτροφιών, αφετέρου δε, στο πλαίσιο των απολογιστικών αξιολογήσεων, άλλα μέσα ελέγχου για να εκτιμάται η σχέση απόδοσης/κόστους των ενεργειών ΕΤΑ στον τομέα της κατάρτισης.

Τα προγράμματα εμπορικής προώθησης

11. Διαπιστώνει ότι, στη διάρκεια ισχύος των δύο πρώτων συμβάσεων Λομέ, τα αποτελέσματα που επιτεύχθηκαν όσον αφορά τηνν προώθηση των εξαγωγών υπολείφθηκαν σε σχέση με τις εύλογες προσδοκίες.

12. Ζητεί από την Επιτροπή να λάβει υπόψη τις παρατηρήσεις του Ελεγκτικού Συνεδρίου για τη βελτίωση της αποτελεσματικότητας των επεμβάσεων αυτών, υιοθετώντας πρωτίστως μια ολοκληρωμένη προσέγγιση στα προγράμματα εμπορικής προώθησης, χρησιμοποιώντας ευρύτερα τα διάφορα μέσα δράσης που περιέχονται στο νομικό πλαίσιο των συμβάσεων και ενθαρρύνοντας τη συμμετοχή του ιδιωτικού τομέα.

Έκτο ΕΤΑ

13. Σημειώνει τη θέση σε ισχύ της τρίτης σύμβασης Λομέ (έκτο ΕΤΑ) και το μικρό όγκο αναληφθησών δαπανών, εάν ληφθούν υπόψη οι μεγάλες προθεσμίες που καθίστανται αναπόφευκτες λόγω του ρυθμού υπογραφής των ενδεικτικών προγραμμάτων.

14. Διαπιστώνει ότι, σύμφωνα με τις νέες αρχές, ο προγραμματισμός της κοινοτικής βοήθειας, πρώτο στάδιο της εφαρμογής της τρίτης σύμβασης Λομέ, ουσιαστικά ολοκληρώθηκε το 1986, και ζητεί από την Επιτροπή να λάβει επαρκώς υπόψη, κατά την εφαρμογή των ενδεικτικών προγραμμάτων, τις υποδείξεις που διατύπωσε το Ελεγκτικό Συνέδριο στις ετήσιες εκθέσεις του για το 1986 και τα προηγούμενα έτη.

Ευρωπαϊκή Τράπεζα Επενδύσεων

15. Διαπιστώνει ότι, όπως προκύπτει από τη γνωμοδότηση της νομικής υπηρεσίας του Κοινοβουλίου για την έκταση των εξουσιών του Ελεγκτικού Συνεδρίου σε σχέση με τα ταμεία που διαχειρίζεται η ΕΤΕ, το Ελεγκτικό Συνέδριο έχει το δικαίωμα να ζητήσει και να λάβει όλες τις πληροφορίες που θα του επέτρεπαν να εκτιμήσει και να ελέγξει τη διαχείριση των χρηματοδοτήσεων μέσω κεφαλαίων επιχειρηματικού κινδύνου που διαχειρίζεται η ΕΤΕ με εξουσιοδότηση της Επιτροπής, καθώς και να επαληθεύση την επίτευξη των τεθέντων στόχων στην περίπτωση των δανειοδοτήσεων με επιδότηση επιτοκίου.

16. Ζητεί από την Επιτροπή και την ΕΤΕ να καταλήξουν σε συμφωνία με το Ελεγκτικό Συνέδριο σχετικά με την παροχή πληροφοριών από την ΕΤΕ για τα προγράμματα που διαχειρίζεται η ΕΤΕ και που επωφελούνται της κοινοτικής αναπτυξιακής βοήθειας.

Ενσωμάτωση του ΕΤΑ στον προϋπολογισμό

17. Εκφράζει τη λύπη του για το γεγονός ότι, κατά την πρόσφατη διάσκεψη κορυφής των Βρυξελλών, το Ευρωπαϊκό Συμβούλιο έλαβε την απόφαση να αφήσει το ΕΤΑ εκτός κοινοτικού προϋπολογισμού, παρά τις προτάσεις της Επιτροπής, και επαναβεβαιώνει τη βούλησή του να χρησιμοποιήσει όλα τα μέσα που έχει στη διάθεσή του, συμπεριλαμβανομένων των δικαστικών, για να επιτύχει την ενσωμάτωση του ΕΤΑ στον προϋπολογισμό.

18. Ζητεί από την Επιτροπή να υποβάλει έκθεση σχετικά με τα μέτρα που ελήφθησαν για να δοθεί συνέχεια στις παρατηρήσεις που συνοδεύουν τις αποφάσεις απαλλαγής.